Държавен вестник, бр. 105, 2025 г., стр. 21

БРОЙ  105	
Д Ъ Р Ж А В Е Н  В Е С Т Н И К 	
СТР.  21   
 
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора и трета степен на професионална квалификация по професията 
„Електрически инсталации“ от Списъка на професиите за професионално образование и обучение 
(СППОО), утвърден от министъра на образованието и науката със Заповед № РД 09-2230 от 
09.08.2024 г., изискванията за входящото минимално образователно равнище към кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Втора степен на професионална квалификация по професията 
Лицата, придобили втора степен на професионална квалификация по професията 
„Електрически инсталации“, могат да извършват дейности, свързани с изграждане, монтаж, 
поддръжка и ремонт на електрически инсталации в жилищни, обществени, административни и 
промишлени сгради. Те полагат кабелни линии, изграждат кабелни трасета, инсталират 
електрически табла, ключове, контакти, осветителни тела и защитни устройства. Работят по 
предварително одобрени проекти и схеми, като следват указанията на технически ръководител 
или по-квалифициран специалист. В съответствие с Директива (ЕС) 2023/2413 лицата могат да 
участват в монтажа и първоначалното въвеждане в експлоатация на зарядни станции за 
електрически превозни средства (ЕПС) и съоръжения за съхранение и преобразуване на 
електрическа енергия, под ръководството на по-квалифицирани специалисти. 
Трудовите дейности включват монтаж и окабеляване на електрически вериги, 
изолационни и заземителни връзки, проби за електрическа изправност, измерване на 
напрежение, ток, съпротивление и изолационно съпротивление. Лицата изпълняват основни 
задачи по откриване на повреди и подменят повредени елементи, като спазват правилата за 
безопасност, противопожарна защита и хигиена на труда. Работят с електроинструменти, 
измервателна 
и 
монтажна 
техника 
– 
отвертки, 
мултиметри, 
фазомери, 
клещи, 
кабелоразделители, кабелни ножове, перфоратори, пробивни и задвижващи машини. 
Дейността се извършва в закрити или открити пространства – новостроящи се сгради, 
строителни площадки, промишлени помещения и складове, често в екип с други специалисти. 
Лицата трябва да могат да разчитат електрически схеми, да следват инструкции и да носят 
отговорност при изпълнението на възложените задачи. За упражняване на професията се 
изисква добро общо здравословно състояние, основни технически познания, правоспособност 
за работа с електроинсталации и спазване на действащите нормативни изисквания.